GiliGold/VAD_KnessetCorpus huggingface dataset:
אמנון כהן: ולכן כשהגענו לארץ, הציעו לנו לגור במקום אחר, בקרית-מלאכי – לא, לא, רק ירושלים, סבא אמר, ירושלים.
אמנון כהן: ירושלים, עיר שחוברה לה יחדיו, ואנחנו שמחים וגאים להיות כאן במדינת ישראל, בעיר ירושלים.
אמנון כהן: אני זוכר את הדוח בפעמים קודמות, דוח עב-כרס, כרך אחד, וישתבח שמו, יש לנו פה – צריך להביא מישהו שיעביר לנו את זה.
אמנון כהן: זה מראה על העבודה המרובה שאתם עושים ועל הביקורת הבונה.
אמנון כהן: אנחנו מסתכלים על הביקורת כביקורת בונה, וצריך לתקן את הליקויים.
אמנון כהן: מי שעובד יכול לטעות, ולכן אנחנו מתקנים.
אמנון כהן: יש גם כאלה שלא עובדים, גם על זה צריך להעיר, וציינת זאת, כבוד המבקר.
אמנון כהן: בדיונים ניתן בוודאי ביטוי לכל סעיף וסעיף, וכל סעיף הוא עולם ומלואו.
אמנון כהן: עברתי על הדוח ברפרוף וראיתי שנגעתם כמעט בכל משרדי הממשלה, וגם השלטון המקומי בא לידי ביטוי.
אמנון כהן: אנחנו נמצאים בשנת בחירות לשלטון המקומי, ואולי צריך להאיר את עיני הציבור במקומות המדוברים, שיידעו לבחור את המנהיגים הראויים להם, ולכן נעשה עבודה מאומצת בנושא זה.
אמנון כהן: כבוד המבקר, כוועדה חשובה לנו ביותר השתתפותך בדיוני הוועדה.
אמנון כהן: בתפקידי הקודם כמעט לא היו דיונים בלי השתתפות מבקר המדינה, השופט גולדברג לשעבר, שגם היום ממלא תפקיד חשוב.
אמנון כהן: הביטוי בדיונים, עצם ניהול הדיונים, ותיקון הליקויים שהצבעתם עליהם בעבודה מאומצת – חשוב מאוד שכבודו יהיה.
אמנון כהן: וגם, כשכבודו נמצא בדיונים הוא מגלה בעיות נרחבות יותר באותו סעיף או באותו משרד, ואז יכולה להיות תוכנית עבודה להבא בנושא.
אמנון כהן: אנחנו נמעיט בבקשות לחוות דעת מבקר המדינה.
אמנון כהן: אנחנו לא מתעסקים בפופוליזם, אין לנו פריימריז כזה או אחר.
אמנון כהן: אנחנו רוצים את טובת העניין.
אמנון כהן: אבל אם יהיו דברים שזועקים לשמיים, או דברים שיבואו על-ידי חברי ועדה שצריכים להאיר את עינינו, כבקשה לחוות דעת מבקר המדינה, בוודאי לא נהסס.
אמנון כהן: אנחנו נתייעץ ונעבוד יחד.
אמנון כהן: אני יודע שאנחנו חדשים, היתה לך תוכנית עבודה ומחויבויות קודמות, אבל אני רוצה להתחיל אחרי חג השבועות – ביום שני יתקיים דיון על העיר לוד ונוכחותך בו חשובה מאוד.
אמנון כהן: העיר לוד היא באמצע מדינת ישראל ויש לה בעיות קשות, ולמרות שהמדינה תומכת בה בהרבה מאוד תקציבים היא עדיין נמצאת בבוץ עמוק מאוד.
אמנון כהן: אנחנו מבקשים מאוד את השתתפותך בדיונים שלנו.
אמנון כהן: בנושא האתיופים בו נגענו –בתפקידי הקודם כממלא מקום ראש העיר רמלה בסיעת - - - הכנסנו לרשימה נציג מהקהילה האתיופית, שמו סבהט מולוגטה, והוא כיהן כחבר מועצה בעיר במדינת ישראל.
אמנון כהן: זו היתה גאוות יחידה וראינו צורך בכך בעיר רמלה.
אמנון כהן: הוא עשה עבודה מצוינת ותרם רבות לעיר, כי הוא הביא את בעיות הקהילה ויכולנו לטפל בהן מול משרדי ממשלה.
אמנון כהן: כשיושב-ראש הכנסת הנוכחי היה שר הקליטה עשינו וטיפלנו, אבל יש עוד הרבה מה לעשות.
אמנון כהן: הצבעתם על המקומות הנכונים, יש לפעמים ריבוי גופים מטפלים שעושים אותו דבר ולא נוגעים בכל המטרות מאל"ף ועד ת"ו.
אמנון כהן: הוועדה תיגע גם בדברים האלה ואני מודה לכל אלה שהשתתפו.
אמנון כהן: תודה רבה למבקר המדינה על הדוח החשוב והממצה הזה, ואני מתחייב פה עם חברי לגעת בכל הסעיפים בו, לקיים דיונים, וגם נבחר נושאים אחדים שנקיים בהם דיוני המשך ודיוני מעקב כל הזמן, עד שנמגר את התופעות עד הסוף בעזרת השם.
<מבקר המדינה יוסף שפירא: אמנון, יושב-ראש הוועדה הנכבד, בקשר להשתתפותי בוועדה, אני אשתמש בביטוי שחברי הכנסת בישיבה הראשונה משתמשים בו: אני מתחייב.
<קריאות: "מתחייב אני.
<קריאות: "
אמנון כהן: בעזרת השם, תודה רבה.
<יעקב זלצר: אני המפקח הכללי במשרד ראש הממשלה, ואני מבקש ברשות יושב-ראש הכנסת - - -
אמנון כהן: לפני שאני מעביר את המיקרופונים, אני פונה מפֹּה לראש הממשלה להקים בדחיפות ועדת שרים לענייני ביקורת המדינה.
אמנון כהן: פנינו וכתבנו מספר מכתבים, ואם רוצים לקבל ברצינות את הנושאים ולטפל בשיתוף פעולה מול משרדי ממשלה – יש לנו קושי להגיע למשרדי ממשלה, לשרים שלא באים לדיונים, מתחמקים.
אמנון כהן: לכן חובה שתהיה ועדת שרים, שתהיה לנו כתובת בתוך הממשלה, ודרכה נוכל להיעזר ולהביא לתיקון הליקויים.
אמנון כהן: אנחנו יודעים שאותם שרים לא מעודכנים בדוח, אבל הם צריכים לתקן.
<יעקב זלצר: אדוני יושב-ראש הכנסת חבר הכנסת אדלשטיין, אדוני השופט שפירא, ידידי חבר הכנסת אמנון כהן - - -
יולי יואל אדלשטיין: אדוני, אני מקווה, גם מקבל השראה מלשכתי.
<יעקב זלצר: כן, אני יושב על כסאך, אז ההשראה מכובדת מאוד.
<יעקב זלצר: אני חייב לומר את זה.
<יעקב זלצר: אומנם הביקורת היא בכרכים, ואילו זה ספר קטן אולי, אבל זה המעט שמכיל את המרובה.
<יעקב זלצר: במשך 35 שנים של עבודה בתחום הביקורת עם מבקרי המדינה לדורותיהם, אין גבול להערכה של עבודת הביקורת, אבל אם אין תיקון ליקויים, משמעות הביקורת היא של קול קורא במדבר.
<יעקב זלצר: תהליך תיקון הליקויים בעיקרו, בכל העולם המודרני, הוא תפקידה של הרשות המבצעת; בכל העולם המודרני, ברגע שהביקורת הסתיימה, בקונגרס בחלק מהמקומות, הביקורת סיימה את עבודתה, ופה התהליך עובר לרשות המבצעת.
<יעקב זלצר: הרשות המבצעת היא היא הגורם, ובוודאי הכנסת, שצריך לעקוב אחרי תיקון הליקויים.
<יעקב זלצר: ואנחנו מביאים לכם תמונה שיכולה להעיד כאלף עדים שהפקידים הבכירים עושים עבודתם נאמנה במהלך תיקון הליקויים, בהכנת הערות ראש הממשלה – אולי זה לא כל-כך מפורסם, אבל אם תעיינו בזה תראו תהליכים שנעשים על-ידי הגופים המבוקרים בהערותיהם לדוח מבקר המדינה, על-פי חוק.
<יעקב זלצר: דיברו כאן על עולי אתיופיה.
<יעקב זלצר: מגוון עצום של משרדי ממשלה: משרד הקליטה, משרד החינוך, משרד ראש הממשלה, משרד הביטחון, משרד הפנים, משרד המשפטים, משרד התעשיה והמסחר, צבא הגנה לישראל, נציבות שירות המדינה, רשות החברות הממשלתיות, החברה למתנ"סים, מרכזים קהילתיים בישראלים, המועצה להשכלה גבוהה ואוניברסיטת בר-אילן – כל הגופים האלה, מתפקידנו לשלוח אליהם את הדוח ולקבל מהם תגובות במשך תקופה בת שלושה-ארבעה שבועות.
<יעקב זלצר: הדבר נעשה על-ידי שבעה-שמונה-תשעה עובדים, וניתנות תשובות ענייניות, טובות, רציניות, ויש התחלה של היערכות לתיקון הליקויים.
<יעקב זלצר: הגופים הללו עובדים והגופים האלו פועלים, אולי אפשר לחייך אבל המציאות היא כזאת.
<יעקב זלצר: אני אעביר לך את הספר.
<יעקב זלצר: הייתי עד לדיונים בוועדה, והפקידים באים ומוסרים את עמדתם.
<יעקב זלצר: הגופים הללו הם פקידים, מה שאומרים להם, הם מבצעים.
<יעקב זלצר: הם לא בעלי תפקיד שר, הם באים ועושים כעובדי ציבור, צריך לזכור את זה, והם עושים מעל ומעבר.
<יעקב זלצר: יש סנקציות נגד מנכ"ל שלא מתקן ליקויים.
<יעקב זלצר: אני לא חושב שאי פעם מישהו יתבע מנכ"ל כזה.
<יעקב זלצר: יש לנו שדרת מנכ"לים מעולה שעושה תיקון ליקויים ועושה תהליכים.
<יעקב זלצר: יש לנו דור חדש ומעולה של מנכ"לים שמודע לתפקיד שלנו להטמיע את חשיבות הביקורת ככלי ניהולי, והם עושים את זה, ויש שיפור עצום.
<יעקב זלצר: נכון, יש ליקויים.
<יעקב זלצר: אבל צריכים לראות את האיזונים בין תהליכי המינהל הציבורי שקיים היום לתיקונים, ויש שיפור לאין ערוך לעומת מה שהיה לפני חמש שנים או עשר שנים, ואני אומר את זה מתוך ניסיון אישי בתחום.
<יעקב זלצר: לכן, המעקב ותיקון הליקויים והוועדה לענייני ביקורת המדינה של הכנסת, הם הכלים המרכזיים והמשמעותיים ביותר לשיפור המינהל הציבורי.
<יעקב זלצר: הגענו ל-60% תיקון הליקויים בחמש השנים האחרונות, לעומת 10% או 15% תיקון ליקויים.
<יעקב זלצר: יש שיפור, אלו נתונים עובדתיים בדיאגראמות והם נתונים משמעותיים.
<יעקב זלצר: לכן חשיבות העניין צריכה להיות ידועה לכולם בפרסומים של הדברים.
<יותם יקיר: מכובדי העיתונאים, במגבלות תחילת המליאה, שתיים-שלוש שאלות – אלי ניסן, הטלוויזיה הישראלית, בבקשה.
<קריאות: קודם צילום הדוח.
<מבקר המדינה יוסף שפירא: אדוני יושב-ראש הכנסת, אני מתכבד להגיש לך את דוח מבקר המדינה, דוח הביקורת השנתי 63ג'.
<מבקר המדינה יוסף שפירא: כל שנה נהיה מנוסים יותר.
<יותם יקיר: טוב, תודה רבה.
אמנון כהן: רגע, רגע, גם אני.
<מבקר המדינה יוסף שפירא: כמובן שיש מכתבים אישיים בתוך הדוח.
<מבקר המדינה יוסף שפירא: גם ליושב-ראש הוועדה לענייני ביקורת המדינה אני מאחל הצלחה, ומגיש לך בזאת את הדוח.
אמנון כהן: אני מזמין את יושב-ראש הכנסת לחלק מהדיונים שהוא יראה לנכון.
אמנון כהן: תמיד אתה מוזמן אלינו, לכבוד הוא לנו.
יולי יואל אדלשטיין: אני כבר אומר לך שלפרק שגם אני, גם המבקר וגם אתה התייחסנו אליו, כל מה שקשור בשילוב עולי אתיופיה, אני אשמח מאוד לבוא.
אמנון כהן: אנחנו נתאם עם המשרד שלך, נתאם אתך.
<יותם יקיר: שאלות – בבקשה, אלי.
<אלי ניסן: אדוני המבקר, בדוחות שכתב המבקר הקודם הוא הביא המלצות ליועץ המשפטי.
<אלי ניסן: יש תחושה שהדוחות שאדוני עוסק בהם נשכניים פחות ופשרניים יותר.
<אלי ניסן: למשל, לא שמענו ביקורת קשה כלפי ניהול מוסדות השלטון, נסיעות של בכירים לחוץ-לארץ, ביניהם גם ראש הממשלה.
<אלי ניסן: איפה כל הנתונים האלה?
<מבקר המדינה יוסף שפירא: חבקת הרבה שאלות בשאלה אחת, אבל אני אענה לך אחת לאחת עד כמה שהזמן ירשה לי.
<מבקר המדינה יוסף שפירא: קודם כל, מדובר פה בדוח שנתי, לא בדוח מיוחד ולא בחוות דעת לפי סעיף 21 לחוק, אלא בתוכנית עבודה סדורה שעוסקת במרב המבוקרים בשירות הציבורי.
<מבקר המדינה יוסף שפירא: ולכן זה לא עניין של נשכני או לא נשכני, אלא מתייחסים לגופים עצמם, על התנהלותם, והדוח מדבר בעד עצמו.
<מבקר המדינה יוסף שפירא: נושאים שקשורים בשחיתות ציבורית וטוהר המידות מטופלים בדרכים כאלו ואחרות.
<מבקר המדינה יוסף שפירא: אחת הדרכים היא, כמובן, שברגע שמתקבלת תלונה במשרד מבקר המדינה על עניין שיש בו משום חשש, אפילו זו דרגה פחותה יותר מחשד, משרד מבקר המדינה לא עוסק בה, אלא חובה עליו להעביר את הנושא לעמיתו, אל שולחנו של היועץ המשפטי לממשלה.
<מבקר המדינה יוסף שפירא: אני יכול לומר לכם שבעשרת החודשים בהם אני בתפקיד, העברתי מספר שיא של תלונות ליועץ המשפטי לממשלה.
<יותם יקיר: נוכל לאפשר רק עוד שאלה אחת, בבקשה.
<משה מצליח: אדוני המבקר, השופט שפירא, בדוח הזה יש משהו מיוחד נוסף, הקדמה בערבית בפעם הראשונה, ואמרת בפתח דבריך שיש מטרה ליצור בארץ חברה שוויונית – שאלה פשוטה: מתי יהיה דוח מלא בשפה הערבית?
<מבקר המדינה יוסף שפירא: כל התחלה טובה, וחשמל לא בבת-אחת, כפי שאמרו פעם.
<מבקר המדינה יוסף שפירא: נכון, התחלתי בנושא הזה וגם בנאומי בכנסת כבר אמרתי שני משפטים בשפה הערבית.
<קריאה: היה צריך לשפר אותם.
<מבקר המדינה יוסף שפירא: לאט-לאט, הנה, עכשיו תקרא את המבוא בערבית ותגיד לי אם השתפרתי.
<מבקר המדינה יוסף שפירא: אנחנו בדרך הנכונה.
<מבקר המדינה יוסף שפירא: אני חושב שיש להתייחס לא רק למגזר הערבי אלא במיוחד למגזר הערבי, מפני שהוא מונה אוטוטו שני מיליון איש מאזרחי מדינת ישראל.
<מבקר המדינה יוסף שפירא: סיירתי בצפון ובדרום, ויש הרבה מאוד אזרחים במדינה שדוברים רק את השפה הערבית, והשלטים בערבית, בחנויות, ובכל מקום אחר, ולכן צריך להנגיש את הדוח גם לידיעת המגזר הערבי, ולכן הפעם המבוא לדוח תורגם גם לערבית, ואני מקווה שנמשיך בעניין הזה.
<מבקר המדינה יוסף שפירא: רציתי להוסיף ולומר למר ניסן, בהנחה שלא יהיו לנו שאלות נוספות בכיוון הזה, שהנושא של השחיתות הציבורית לא יורד מסדר-יומו של מבקר המדינה, נהפוך הוא, הוצאתי החלטה שמתגברת ומשדרגת את האגף לתפקידים מיוחדים שעוסק במיוחד בנושא הזה.
<מבקר המדינה יוסף שפירא: מיניתי את ניצב בדימוס עמיחי שי שנמצא כאן, יש לו ניסיון רב בתחום ובין היתר היה ראש היחב"ל, ביקשתי ממנו להכין תוכנית ואכן הוא הגיש לי דוח עם המלצות.
<מבקר המדינה יוסף שפירא: בין היתר, ייצא בקרוב מכרז לראש האגף וכן למילוי התקנים של האגף כדי לתגבר אותו.
<מבקר המדינה יוסף שפירא: ויש תוכנית מפורטת של פעילויות שמטרתן לעסוק בנושא ביעילות ובמעגל קצר, כפי שאנחנו מתבטאים בנושאים מהסוג הזה.
<מבקר המדינה יוסף שפירא: פן נוסף של העניין הוא הטיפול והעידוד לחושפי שחיתויות לחשוף את השחיתויות שהם חווים ואולי אוצרים בתוכם מחשש שמא יבולע להם או יצטרכו לעזוב את מקום עבודתם, ואני שם דגש בנושא הזה.
<מבקר המדינה יוסף שפירא: יש לנו גם צוות שמכין תוכנית איך להגן על חושפי שחיתויות ולא רק על חושפי שחיתויות, גם על שומרי הסף בכלל, מבקרים פנימיים, יועצים משפטיים, גזברים וכיוצא בזה.
<מבקר המדינה יוסף שפירא: רק לאחרונה הוצאתי צווי הגנה לשומרי סף אחדים.
<מבקר המדינה יוסף שפירא: עניין חושפי השחיתויות צריך להיות משולב בעבודה משותפת של מבקר המדינה, גם של הציבור ובמיוחד של התקשורת.
<מבקר המדינה יוסף שפירא: אני חושב שלתקשורת תפקיד חשוב ביותר בעניין זה, ואני מושיט לכם יד ומבקש לשתף פעולה ולהפנות אלי בכל שעה כל נושא שמצריך טיפול כזה או אחר.
<מבקר המדינה יוסף שפירא: נושא חושפי שחיתויות עמד על סדר-היום אצלי מהיום הראשון.
<מבקר המדינה יוסף שפירא: כשנכנסתי לתפקיד ניסיתי לחזור ולעזור לחושף השחיתויות ששמו אפרים ארליך, המכונה "קרמשניט", כדי להביא לפתרון נושא הדרגה שהוא אמור היה לקבל במקום עבודה.
<מבקר המדינה יוסף שפירא: החשיבות בכך, ולכן אני מתעכב על כך, היתה שרשות אחת, רשות הכבאות, הסכימה לקבל אותו לשורותיה ולהקים יחידת מודיעין.
<מבקר המדינה יוסף שפירא: זה משדר לציבור שמי שיחשוף שחיתות יקבל את ההגנה המתאימה לא רק במישור הפורמלי של צו הגנה וכל מה שכרוך בכך, אלא גם בדאגה לאחר החשיפה, ושיתוף הפעולה בין הרשויות הוא החמצן לגילוי השחיתויות.
<קריאה: אדוני, אפשר עוד שאלה בבקשה?
<יותם יקיר: אנחנו חייבים להתחיל את ישיבת המליאה.
<יותם יקיר: תקשורת, תודה רבה.
אמנון כהן: אנחנו לא רוצים שיושב-ראש הכנסת יאחר.
אמנון כהן: על סדר היום מתן שירותי סיעוד לקשישים בקהילה, דוח מבקר המדינה 61ב', עמ' 221.
אמנון כהן: קודם כל, אני רוצה לברך את מבקר המדינה על זה שהוא משתתף בדיון החשוב הזה.
אמנון כהן: קיבלנו היום את דוח נציבות פניות הציבור.
אמנון כהן: הדיון הזה הוא חשוב מבחינה חברתית, מבחינה לאומית.
אמנון כהן: אנחנו צריכים לדאוג היום לקשישים שלנו.
אמנון כהן: ביום שני בשבוע זה גם קיימנו דיון בנושא העובדים הזרים לקשישים הסיעודיים והיום אנחנו דנים בנושא סיעוד לקשישים בקהילה.
אמנון כהן: אנחנו צריכים ללמוד את הליקויים ולתקן.
אמנון כהן: אני מקדם בברכה גם את מנכ"ל המוסד לביטוח לאומי מכובדנו פרופ' שלמה מור יוסף.
אמנון כהן: אני מכיר אותך גם בתפקידך הקודמים וגם מהקדנציה הקודמת בה הייתי בכובע אחר.
אמנון כהן: שיתפנו פעולה לטובת הציבור הזה.
אמנון כהן: היו גם מספר תיקוני חקיקה בנושאים כאלה ואחרים בהם ראית בעין נכונה.
אמנון כהן: מניסיוני אני יכול להגיד שהראייה שלך שונה בהרבה משל אלו שהיו קודם.
אמנון כהן: אני לא מזלזל באף אחד, כולם עשו עבודה מצוינת.
אמנון כהן: אבל לפעמים הראייה הפנימית, הרגישות, הם נדבך נוסף לעבודה השוטפת של המערכת.
אמנון כהן: אני גם רוצה לציין שהוועדה קיימה דיון בדוח הזה במאי 2011 ובסעיפים האלה.
אמנון כהן: למעשה, בחלקים מסוימים זהו דיון המשך.
אמנון כהן: כמובן שהיו גם הצעות לסדר של חברי הכנסת שצירפו אותן לאותם דיון.
אמנון כהן: יש גם מסקנות וסיכומים והיינו רוצים לדעת איך התקדמנו מאותו זמן.
אמנון כהן: כמובן שמדובר בקשישים בקהילה שחלקם בנה גם את מדינת ישראל.
אמנון כהן: המדינה ראתה לנכון לתת כמה שיותר איכות חיים לאותם קשישים בקהילה ולשמור אותם בקהילה בתמיכה כזו או אחרת ובסיוע בשעות כאלה או אחרות.
אמנון כהן: מה שחשוב הוא שהקשיש יהיה בסביבת מקום מגוריו, בסביבת משפחתו.
אמנון כהן: לצורך כך אנחנו צריכים לתת לו את כל מה שאפשר ומקסימום איכות חיים.
אמנון כהן: בדוח מציינים דברים מסוימים שדיברו עליהם.
אמנון כהן: אני הסתכלתי בפרוטוקול וראיתי שנציג קופת חולים אמר שעדיף להיות קשיש במרכז הארץ מאשר בפריפריה.
אמנון כהן: אני מקווה שאנחנו לאט לאט מתקנים את המושג הזה שהיה אז ב-2011.
אמנון כהן: קשיש הוא קשיש והוא צריך לקבל את השירות.
אמנון כהן: אנחנו רואים הבדלים גם בחינוך הילדים כאשר יש פערים עצומים בין אלה הלומדים במרכז הארץ לבין אלה הלומדים בפריפריות.
אמנון כהן: להורים במרכז יש יותר יכולת להשקיע בילדים.
אמנון כהן: לכן, המדינה צריכה לסייע לאותם ילדים בפריפריה.
אמנון כהן: הילדים בכל הארץ צריכים להיות באותה רמה בצבא ובאקדמיה.
אמנון כהן: גם פה צריך להיות מצב שקשיש בכל מקום הוא אותו קשיש.
אמנון כהן: אולי המדינה צריכה להשתתף פחות במרכז הארץ כי המשפחות הן יותר חזקות והקריטריון צריך להיות גמיש ודיפרנציאלי.
אמנון כהן: למעשה, זה מאזן את התקציב שלכם בפריפריה.
אמנון כהן: הראייה צריכה להיות מערכתית וכוללת.
אמנון כהן: כמובן שהאוצר עובד בנוסחאות ובקריטריונים ברורים, וטוב שכך.
אמנון כהן: אבל צריכה להיות הגמשה בצורה שעולם חסד ייבנה כשהחזק מחזק את החלש כל הזמן.
אמנון כהן: כידוע לנו, בעלי השכר היותר גבוה משלם יותר מס הכנסה, ומי שמשתכר פחות משלם באופן יחסי.
אמנון כהן: הראייה המערכתית שלכם פה היא חשובה מאוד.
אמנון כהן: כמובן שאתם אמונים על הוצאת החוק אל הפועל ואתם נעזרים בגופים נוספים.
אמנון כהן: הפיקוח פה הוא מאוד חשוב.
אמנון כהן: אנחנו גם יודעים והשר הקודם, השר כחלון, דיבר על הביזיון שיש בבדיקות שנערכות לבחינת תפקוד הקשישים.
אמנון כהן: הוא אמר שהוא יתקן את זה.
אמנון כהן: בדיון הקודם המנכ"לית הקודמת אסתר דומיניסיני אמרה שהיא הולכת להיכנס לעובי הקורה.
אמנון כהן: בוודאי שאנחנו צריכים לשמור על כספי הציבור ולא לתת לאחד שלא מגיע לו.
אמנון כהן: אבל בין זה לבין ביזוי הקשיש, ולפעמים גם בא מין אחד למין השני וזה גורם לבושה וגם את זה צריך לבחון.
אמנון כהן: יש פה עניין רגיש.
אמנון כהן: גם את התפקוד צריך לבדוק בצורה יותר מכובדת.
אמנון כהן: הורדת חלקי לבוש יכולה להיות פוגענית מדי.
אמנון כהן: זה לא שהכסף יענה את הכול, ישנן גם רגישויות שלהן אנחנו צריכים לשים לב.
אמנון כהן: כבוד המנכ"ל, אנחנו גם דיברנו על אלה שזקוקים לעובד זר.
אמנון כהן: הנחינו את רשות ההגירה.
אמנון כהן: עד היום הם יכולים להגיש את הבקשה רק בארבעה מוקדים.
אמנון כהן: יש להם 30 סניפים והם צריכים לבחון את זה שב-30 הסניפים האלה יינתן המענה, אפילו בדואר פנימי.
אמנון כהן: יכול להיות שהטיפול ייעשה באותם ארבעה מקומות כי הם מקצועיים ביותר, אבל צריך שלאזרח תהיה נגישות ושהוא לא יצטרך לנסוע.
אמנון כהן: יש כאלה האומרים שהם רוצים להגיע למקום באופן אישי כי העניין דחוף להם, אבל יש כאלה שרוצים לעשות את הדברים דרך האינטרנט או דרך דואר רשום.
אמנון כהן: התשובה שאותם הם צריכים לקבל צריכה להיות טובה.
אמנון כהן: בגדול, בדוח יש לנו שעובדים מקצועיים, אחיות קופות חולים, צריכים לפעמים את הטיפול בבית.
אמנון כהן: לפעמים חולה שצריך אחות מוכשרת.
אמנון כהן: הבנתי שיש מחסור באחיות מקצועיות בתחום הזה.
אמנון כהן: אני חושב שבאופן כללי ישנו מחסור של אחיות במדינה כי המדינה לא נערכה.
אמנון כהן: כתוצאה מזה שאין לך מענה של אחות אתה מכניס אותו למוסד וזה בעלויות יותר יקרות, ואתה גם מנתק אותו על-ידי זה מהמשפחה ומהסביבה.
אמנון כהן: גם פה אנחנו רוצים לראות את הממשק שלכם.
אמנון כהן: בגדול מדברים כאן על כך שלא היה גוף אחד שמרכז את כל נושא הקשישים.
אמנון כהן: ישנו מוסד הגמלאים, מוסד הרווחה, המוסד לביטוח לאומי, רשות ההגירה שמטפלת בכל הסיפור הזה של הסיעוד.
אמנון כהן: צריך שיהיה שולחן עגול שסביבו ישבו וילמדו את כל הדברים במאקרו ומשם ירדו הנחיות.
אמנון כהן: מישהו צריך לטפל ולרכז את הדברים.
אמנון כהן: הובטח אז שיעשו שולחן עגול ואני רוצה לשמוע דיווח האם ישנו שולחן עגול כזה.
אמנון כהן: אם יש אנחנו כמובן מאוד מאוד נשמח.
אמנון כהן: המטרה היא באמת לייעל את המערכות.
אמנון כהן: כולם עובדים, כולם רוצים לעשות את הדבר הזה בצורה טובה, אבל עדיין יש ליקויים.
אמנון כהן: המבקר מצביע על ליקויים.
אמנון כהן: תיכף נשמע את המבקר, את משרד המבקר שיצביע על ליקויים ספציפיים.
אמנון כהן: אנחנו באים לפה על מנת לתקן את הליקויים ולתת אינפורמציה.
אמנון כהן: אנחנו גם עומדים פה לעזר במידה ויש לכם שינויי חקיקה שצריך לעשות כתוצאה מדברים מסוימים.
אמנון כהן: במקורות שלנו כתוב: "והדרת פני זקן" וכל הזמן צריך לתת להם את הכבוד כי הם תרמו את חלקם גם למדינה, גם למשפחה.
אמנון כהן: הם נתנו לנו ילדים לתפארת, את דור ההמשך.
אמנון כהן: לכן, צריך לתת להם להזדקן בכבוד עד כמה שאפשר.
אמנון כהן: אני מכבד את נוכחותו של מבקר המדינה כאן.
אמנון כהן: הוא אמר שהוא ישתתף בחלק מהדיון בישיבה זו למרות שיש לו נסיעה לתל-אביב וזה בגלל שהנושא מאוד חשוב וקרוב לליבו.
אמנון כהן: אני מאוד מוקיר ומעריך את זמנו היקר.
אמנון כהן: לגבי נציבות תלונות הציבור - אני אמרתי שנקיים דיון ואני שם את זה על סדר היום כבר בשבוע הבא קודם כל ברמת המאקרו.
יוסף שפירא: תוך תיאום.
אמנון כהן: <אני מסכים.
אמנון כהן: כבודו יבדוק אם אפשר.
אמנון כהן: להבא בוודאי כל דבר אנחנו נעשה.
אמנון כהן: אם כבודו לא יוכל להגיע > אנחנו נזיז.
אמנון כהן: מאוד חשוב שלפחות בדיונים הראשונים.
אמנון כהן: בתיאום איתכם וגם עם הלל נחליט על איזה פרקים נעשה דיונים על מנת לחשוף את העבודה שלכם כדי שהאזרח גם ידע איך הוא יכול לפנות ולהפנות את בקשותיו.
אמנון כהן: כבוד מבקר המדינה יתייחס עכשיו לנושא שירות לסיעוד לקשישים בקהילה.
יוסף שפירא: בוקר טוב, כבוד יושב-ראש הוועדה, כבוד מנהלת הוועדה, אורחנו פרופ' שלמה מור יוסף.
יוסף שפירא: אולי גם כמה מילים טובות לצורך השינוי כמו שאומרים.
יוסף שפירא: קודם כל, אני מברך שוב את יושב-ראש הוועדה חבר הכנסת אמנון כהן לא רק על קבלת התפקיד החשוב הזה של יושב-ראש ועדה שהיא באמת נוגעת לכלל הציבור ולא ועדה ספציפית שהציבור עצמו לא מתעניין בה כמו שהוא מתעניין בדוחות מבקר המדינה ובנושאים שמועלים שם מטבע הדברים.
יוסף שפירא: אני רוצה גם לברך אותך באמת על הנמרצות בקביעת דיונים כמעט בכל נושא אפשרי חשוב.
יוסף שפירא: אי-אפשר לחבוק את הכול, אבל זה חשוב שהציבור ששומע גם את הדיונים וקורא עליהם ישמע וידע שיש לו משוכה נוספת בדרך לתיקון הליקויים שהדוחות מצביעים עליהם.
יוסף שפירא: זה חשוב מאוד ותבורך על כך.
יוסף שפירא: כמו כן, אני גם רוצה לציין את הגישה החברתית שלך והזיקה לשכבות המוחלשות או פחות חזקות נקרא לזה כי מוחלשות זה כאילו מישהו מחליש אותן.
אמנון כהן: המדינה מחלישה אותן.
יוסף שפירא: אני לא בא לייחס אחריות מהסוג הזה, אבל אני חושב שהגישה הזו היא נכונה טובה והראייה שבאמת הנושאים האלה מתאימים למרץ שלך וליכולת האינטלקטואלית להביע אותם ולדון בהם מצדדים שלא תמיד המילה הכתובה מצביעה עליהם.
יוסף שפירא: ישר כוח גם בעניין הזה.
יוסף שפירא: אשר למנכ"ל המוסד לביטוח לאומי, אכן גם הדוח הזה שהוגש לגבי תלונות הציבור היום מצביע על כך שיש הרבה מאוד תלונות של הציבור, בין כיחידים ובין כקבוצות, נגד המוסד לביטוח לאומי.
אמנון כהן: כ-1,400.
יוסף שפירא: כן וזה אחוז ניכר, זה נכון.
יוסף שפירא: אבל אני רוצה לומר גם משהו על המנכ"ל הנוכחי של המוסד לביטוח לאומי.
יוסף שפירא: אני כבר מכיר אותו כארבעים שנה.
יוסף שפירא: הוא היה גניקולוג, עבד בהדסה כמובן.
יוסף שפירא: רעייתי גם היתה באותה מחלקה וכך התוודעתי באמת לעבודה של המיילדות.
יוסף שפירא: אני חושב שהדבר הנפלא ביותר שיש זה להביא תינוק לעולם.
יוסף שפירא: פרופ' מור יוסף הביא הרבה תינוקות לעולם.
יוסף שפירא: בדיון היום יש איזשהו סגירת מעגל, כפי שאני רואה את זה לפחות, בוודאי ששלמה רואה את זה גם כך, שהנה הוא גניקולוג שיילד הרבה תינוקות והיום בא לדיון בנושא הקשישים.
יוסף שפירא: זה מעגל חיים יפה.
יוסף שפירא: בנקודה זו הייתי רוצה לומר שני דברים: ראשית, מבחינה אישית לגבי המנכ"ל שלמה מור יוסף, כפי שאני גם הבנתי גם בשיחות אישיות איתו והוא גם מביע את זה, הגישה שלו למוסד לביטוח לאומי היא באמת גישה חדשה, אפילו אולי נועזת בציבוריות הישראלית והיא לומר לאזרח לא רק מה הם חובותיו בתשלום הביטוח לאומי שלא תמיד לאזרח יש שליטה על זה אלא שמנכים לו את זה ישירות, אלא בשמירת זכויותיו ומה הן זכויותיו.
יוסף שפירא: בדרך כלל גופים שגובים כסף מהציבור לא ממהרים לומר לאזרח מה הן זכויותיו כדי להקטין את החבות במס או להקטין את החבות בתשלום אגרה כזו או אחרת או תשלומים אחרים.
יוסף שפירא: התשלום למוסד לביטוח לאומי כידוע הוא נטל לא קל על שכבות מסוימות.
יוסף שפירא: לכן, אני מברך אותו על הגישה החברתית יותר.
יוסף שפירא: חובה באמת של רשויות המדינה לומר לאזרח מה הן זכויותיו ולא רק מה הן חובותיו.
יוסף שפירא: אני מקווה גם שהגישה הזו תביא, בסופו של יום, לפחות תלונות, וזאת אנחנו נמדוד בבוא הזמן.
יוסף שפירא: הייתי רוצה גם לומר שהנושא הזה של הקשישים שנדון השבוע הוא מאוד חשוב וגם עולה בקנה אחד עם התפיסה שלי כיצד אני רואה את קיומן של זכויות האדם.
יוסף שפירא: יש חוק יסוד: חוק כבוד האדם וחירותו.
יוסף שפירא: כולם מכירים את חוק-היסוד, אבל צריך לתת לו ממשות.
יוסף שפירא: יש מדינות שיש לא רק נציב תלונות הציבור או מבקר המדינה בשני הכובעים, אלא גם יש נציב זכויות האדם ויש חוקים שמסדירים את התפקיד הזה.
יוסף שפירא: בארץ זה עוד לא קיים.
אמנון כהן: נתת רעיון, עכשיו נתחיל לעבוד.
יוסף שפירא: יש בדרך, יש הצעת חוק בעניין הזה שתבוא לידי ביטוי.
יוסף שפירא: אמרתי את זה גם בדיון הקודם, אני סבור שזה לא רק שצריך לשמור בקפידה על הזכות לחיות בכבוד שהיא זכות שהיא קצת יותר מונגשת לציבור, אלא הזכות גם להזדקן בכבוד.
יוסף שפירא: התקופה הזו של הקשישות, כך נקרא לזה, אולי הביטוי להזדקן בכבוד צריך לבוא לידי ביטוי בדרך של להתקשש בכבוד או להתקושש בכבוד, אבל לחיות את התקופה הזו מגיל הפנסיה כאשר תוחלת החיים גדלה והתקופה הזאת הופכת לארוכה יותר שמצריכה אמצעים רבים יותר וכדי באמת לעבור את התקופה הזאת בכבוד.
יוסף שפירא: לא תמיד משפחה יכולה לסייע לאותם אנשים קשישים מפני סיבות שונות והדברים ברורים ועתיקים, לא צריך להרחיב את הדיבור.
יוסף שפירא: אבל צריך לתת דגש ותשומת לב לאוכלוסייה הזו מפנים שונות.
יוסף שפירא: אני מקווה שהדיון הזה יהווה איזשהו טריגר לחדד את הנושא ולתת מענה לכל הבעיות שמתעוררות.
יוסף שפירא: אני אשאר כאן, אני רוצה לשמוע את דברי הפתיחה של פרופ' מור יוסף.
אמנון כהן: הבטחתי לומר ששר הרווחה, ידידי מאיר כהן, רצה מאוד להשתתף בדיון.
אמנון כהן: אנחנו לתומנו חשבנו שחשוב קודם כל לתאם עם מנכ"ל הביטוח הלאומי וכך הנחיתי את הוועדה.
אמנון כהן: כמובן שגם אמרתי לשלוח לשר הרווחה כי הוא אולי ירצה להשתתף.
אמנון כהן: לשר זה הגיע קצת יותר מאוחר וכבר תיאמנו עם מנכ"ל הביטוח הלאומי.
אמנון כהן: הוא התקשר והוא אמר: אני מאוד רוצה להשתתף, אבל תן לי ללמוד כי אני חדש.
אמנון כהן: אמרתי לו שאני לא יכול לדחות את הדיון כי לקח הרבה זמן לתאם עם המנכ"ל.
אמנון כהן: גם אמרתי לו שאני מבטיח לו שאנחנו נתחיל את הדיון.
אמנון כהן: ביום שני עשיתי כבר דיון ראשון בנושא העובדים הזרים לטובת קשישים נזקקים, ועכשיו הנושא הזה.
אמנון כהן: יש לנו גם דיון המשך בנושאים אחרים שהבטיח יושב-ראש ועדה קודם.
אמנון כהן: ישנו עניין המשילות, אנחנו ממשיכים.
אמנון כהן: אנחנו קוראים את הפרוטוקולים ואם מישהו הבטיח אנחנו ממשיכים.
אמנון כהן: יהיה דיון נוסף.
אמנון כהן: כמובן שאם נשמע שהכול תוקן והכול בסדר אז יכול להיות שלא צריך.
אמנון כהן: אבל אני בטוח שתמיד בשוליים יש עוד דברים שצריך לתקן.
אמנון כהן: אנחנו נעשה דיון מסכם ויותר מקצועי.
אמנון כהן: אני ארחיב גם את החדר הזה מבחינה זו שנביא אנשים נוספים, כולל שר או מנכ"ל מהמשרד לגמלאים, מנכ"ל רשות ההגירה.
אמנון כהן: אני רוצה לראות את השולחן העגול ואיך כל נושא הקשישים מטופל במדינת ישראל.
אמנון כהן: אנחנו רוצים לראות תמונה כוללת ואז אולי נלמד ביחד איפה ישנם כשלים, איפה צריך לעבוד, ואיפה צריך לעשות חקיקה בנושא הזה.
יוסף שפירא: הבנו את הרמז ואני מזמין יומן חדש שבו אוכל למלא את ישיבות הוועדה בשמחה רבה.
אמנון כהן: אני צריך אותך פה לידינו בימים: שני, שלישי, רביעי בדיונים חשובים.
אמנון כהן: בשאר הימים תעשה מה שאתה רוצה.
אמנון כהן: שבת זה למשפחה.
אמנון כהן: לפני עשור הייתי יושב-ראש הוועדה ומבקר המדינה כל הזמן היה איתנו בדיונים.
אמנון כהן: בתקופה של שנה היה רפיון, והרבה אנשים גם התחלפו פה בוועדה.
אמנון כהן: גם לא דנו הרבה בדוחות, אתם עושים עבודה מצוינת.
אמנון כהן: אני הולך עכשיו לדוח מלפני שנתיים כי הנושא חשוב ויש נושאים שלא נגעו בהם בכלל.
אמנון כהן: זה נושא חברתי ממדרגה ראשונה.
אמנון כהן: עשיתם עבודה מצוינת ולא יכול להיות שלא נתקן או נבדוק מה קרה.
אמנון כהן: לכן, אנחנו נכנסים לעובי הקורה.
אמנון כהן: אנחנו אוהבים לעבוד.
אמנון כהן: כולם צריכים להשתתף בתיקון הליקויים.